Nr. C 280/6 De Europæiske Fællesskabers Tidende 31.10.81 
II 
(Forberedende retsakter) 
KOMMISSION 
Forslag til Rådets finansforordning (EØF) om gennemførelse af bestemmelserne i aftalen 
i form af en brevveksling mellem Det europæiske økonomiske Fællesskab og Den 
portugisiske Republik om ydelse af støtte til Portugal forud for tiltrædelsen 
(Forelagt Rådet af Kommissionen den 25. marts 1981) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
209, 
under henvisning til forslag fra Kommissionen, 
under henvisning til udtalelse fra Europa-Parlament, 
under henvisning til udtalelse fra Revisionsretten, og 
ud fra følgende betragtninger: 
det europæiske økonomiske Fællesskab og Den 
portugisiske Republik har indgået en aftale i form af 
en brevveksling om ydelse af støtte til Portugal forud 
for tiltrædelsen, i det følgende benævnt »aftalen« ('); 
i denne aftale er det samlede beløb for Fællesskabets 
støtte til Portugal forud for tiltrædelsen fastsat til 
275 mio ECU, heraf 125 mio ECU i form af gavebi­
stand og 150 mio ECU i form af lån i Den euro­
pæiske Investeringsbank, i det følgende benævnt 
»Banken«, over dennes egne midler; 
der bør fastsættes gennemførelses- og forvaltnings­
regler, som er baseret på reglerne for Fællesskabets 
aftaler og protokoller med visse Middelhavslande, og hvori der tages hensyn til de specifikke mål for 
støtten forud for tiltrædelsen; 
der bør fastsættes regler for forvaltning af støtten, 
fastlægges en procedure for undersøgelse og godken­
delse af de projekter, programmer og aktioner, som 
er omhandlet i aftalen, samt opstilles retningslinjer for 
kontrol med anvendelsen af støtten; 
der bør under Kommissionen nedsættes et udvalg, 
bestående af repræsentanter for medlemsstaterne, for 
de transaktioner, hvis forvaltning varetages af denne; 
det bør fastsættes, at anmodninger om finansiering af 
transaktioner, der ikke dækkes af Bankens egne 
midler, med henblik på udtalelse skal forelægges et 
udvalg, bestående af repræsentanter for medlemssta­
ternes regeringer, samt Kommissionen; 
der bør sikres en harmonisering af det arbejde, som 
udføres af Kommissionen og af Banken med henblik 
på gennemførelsen af aftalen — 
UDSTEDT FØLGENDE FINANSFORORDNING: 
Artikel 1 
C) EFT nr. L 349 af 23. 12. 1980, s. 1. Ved ydelsen af støtte til Portugal drager Kommis­
sionen omsorg for, at aftalens generelle retningslinjer 
anvendes, og at dens målsætning overholdes. 
31.10.81 De Europæiske Fællesskabers Tidende Nr. C 280/7 
Artikel 2 
1. De bevillinger, som er afsat til finansiering af 
den støtte, der ikke dækkes af Bankens egne midler, 
forvaltes af Kommissionen i overensstemmelse med 
finansforordningen vedrørende de europæiske 
Fællesskabers almindelige budget, dog med forbehold 
af Bankens beføjelser med hensyn til forvaltning af 
visse former for støtte. 
2. Kommissionen fastsætter imidlertid de særlige 
forvaltningsbestemmelser, navnlig med hensyn til 
udpegningen af de organer, der forestår den finan­
sielle gennemførelse, samt de lige konkurrencevilkår, 
for så vidt sådanne bestemmelser er nødvendige for 
gennemførelsen af aftalen. 
Artikel 3 
1. Der overdrages Banken fuldmagt til på Fælles­
skabets vegne at forvalte rentegodtgørelserne for 
lånene over dens egne midler. 
Kommissionen forestår forvaltningen af støtten i form 
af gavebistand til samarbejdsprojekter og 
-programmer samt aktioner vedrørende faglig 
bistand, som omhandlet henholdsvis i artikel 5 og 6 i 
aftalen. 
2. Bankens fuldmagt i henhold til stk. 1 — navnlig 
bestemmelserne vedrørende kapitalbevægelser og 
fuldmagthaverens vederlag — fastlægges i en 
kontrakt mellem Kommissionen og Banken. Denne 
kontrakt skal omfatte bestemmelserne i artikel 8-10. 
Artikel 4 
Ydelsen af støtte behandles under periodiske drøf­
telser mellem repræsentanterne for medlemsstaterne, 
Kommissionen og Banken. Disse drøftelser vedrører 
særlig de oplysninger om ønskede finansieringer, som 
Kommissionen og Banken har indhentet fra Portugal, 
samt de transaktioner, som Kommissionen og Banken 
agter at forelægge med henblik på udtalelse i henhold 
til artikel 6-10. 
Artikel 5 
1. Der nedsættes under Kommissionen et udvalg 
bestående af repræsentanter for medlemsstaterne, i 
det følgende benævnt »Artikel 5-udvalget«. 
Artikel 5-udvalget har en repræsentant for Kommis­
sionen som formand, og Kommissionen varetager 
udvalgets sekretariatsforretninger. En repræsentant fra Banken deltager i udvalgets 
arbejde. 
2. Udvalget fastsætter sin forretningsorden. 
3. I Artikel 5-udvalget tildeles medlemsstaternes 
stemmer vægt i henhold til traktatens artikel 148, 
stk. 2. 
Artikel 5-udvalget træffer afgørelse med et flertal på 
45 stemmer. 
Artikel 6 
1. Artikel 5-udvalget afgiver udtalelse om de 
udkast til afgørelse om finansiering af samarbejdspro­
jekter eller -programmer samt aktioner vedrørende 
faglig bistand, som Kommissionen forelægger det. 
2. I udkastene til afgørelser om finansiering af 
projekter, programmer eller aktioner gives der bl.a. en 
redegørelse for, hvorledes disse indgår i Portugals 
forberedelser med henblik på tiltrædelsen, og de 
enkelte projekters, programmers eller aktioners effek­
tivitet vurderes ved, at de forventede virkninger sættes 
i forhold til de midler, der skal investeres. 
3. Artikel 5-udvalget skal navnlig vurdere, om 
projekterne, programmerne eller aktionerne er i over­
ensstemmelse med den målsætning for støtten, som er 
fastlagt i aftalen. 
Artikel 7 
De i artikel 6 nævnte udkast til afgørelser om finan­
siering, vedlagt Artikel 5-udvalgets udtalelse, fore­
lægges Kommissionen til afgørelse. 
Kommissionen træffer afgørelser, som straks finder 
anvendelse. Såfremt udvalget ikke har afgivet positiv 
udtalelse, meddeler Kommissionen imidlertid straks 
Rådet disse afgørelser. I så fald udsætter Kommis­
sionen iværksættelsen af de afgørelser, den har 
truffet, i højst to måneder fra tidspunktet for denne 
meddelelse. Rådet kan med kvalificeret flertal træffe 
en anden afgørelse inden for fristen på to måneder. 
Artikel 8 
1. Der nedsættes under Banken et udvalg, 
bestående af repræsentanter for medlemsstaternes 
regeringer, i det følgende benævnt »Artikel 
8-udvalget«. 
Nr. C 280/8 De Europæiske Fællesskabers Tidende 31. 10.81 
Artikel 8-udvalgets formand er repræsentanten for 
regeringen i den medlemsstat, som beklæder 
formandsposten i Bankens styrelsesråd; Banken vare­
tager udvalgets sekretariatsforretninger. 
En repræsentant for Kommissionen deltager i udval­
gets arbejde. 
2. Rådet fastsætter med enstemmighed Artikel 
8-udvalgets forretningsorden. 
3. I Artikel 8-udvalget tildeles der medlemssta­
ternes stemmer samme vægt som den, der er fastsat i 
traktatens artikel 148, stk. 2. 
Artikel 8-udvalget træffer afgørelse med et flertal på 
45 stemmer. 
Artikel 9 
1. De anmodninger om lån med rentegodtgørelse, 
som fremsættes af den portugisiske regering, eller 
som har været genstand for en positiv udtalelse fra 
denne, sendes vedlagt alle fornødne oplysninger af 
Banken til Artikel 8-udvalgets medlemmer og til 
Kommissionen. 
2. Såfremt Banken ikke, senest to måneder efter 
låneanmodningens fremsendelse, fra Kommissionen 
eller fra et medlem af Artikel 8-udvalget har 
modtaget en begæring om høring af udvalget, anses 
låneanmodningen for ikke at have givet anledning til 
indsigelse. 
3. I modsat fald gennemgår Artikel 8-udvalget 
låneanmodningen og afgiver udtalelse herom. 
Kommissionens repræsentant gør rede for sin institu­
tions holdning til denne anmodning. 
4. Kommissionens holdning og udvalgets vurdering 
skal navnlig vedrøre spørgsmålet om, hvorvidt 
anmodningen er i overensstemmelse med den målsæt­
ning for støtten, der er fastlagt i aftalen. 
5. Endvidere underretter Banken Artikel 
8-udvalget om de lån uden rentegodtgørelse, som den 
påtænker at yde over sine egne midler. 
Artikel 10 
1. I det dokument, i hvilket Banken forelægger 
Artikel 8-udvalget låneanmodninger, gives der navnlig 
en redegørelse for, hvorledes projektet indgår i 
Portugals forberedelser med henblik på tiltrædelsen, og i givet fald en oversigt over den af Fællesskabet 
ydede støtte, der skal tilbagebetales. 
Kommissionen og Banken fastlægger i fællesskab, til 
hvilke erhvervsgrene der kan ydes lån med rentegodt­
gørelse. 
2. Når den i artikel 9 fastsatte procedure for så 
vidt angår en anmodning om lån med rentegodtgø­
relse, enten har ført til en stiltiende godkendelse eller 
til en positiv udtalelse fra Artikel 8-udvalget, fore­
lægges anmodningen til afgørelse i Bankens besty­
relse, som træffer denne afgørelse i henhold til 
Bankens vedtægter. 
Såfremt Artikel 8-udvalget ikke afgiver positiv udta­
lelse, trækker Banken anmodningen tilbage eller 
beslutter at fastholde den. I sidstnævnte tilfælde fore­
lægges anmodningen, vedlagt udvalgets begrundede 
udtalelse, til afgørelse i Bankens bestyrelse, som 
træffer denne afgørelse i henhold til Bankens 
vedtægter. 
Artikel 11 
1. Kommissionen fører tilsyn med Bankens anven­
delse af den i artikel 3 omhandlede fuldmagt. Den 
fører desuden tilsyn med de betingelser, under hvilke 
den støtte, som den forvalter, anvendes af Portugal 
eller af de øvrige eventuelle støtteberettigede, der er 
nævnt i artikel 10 i aftalen. 
2. Den fører ligeledes i snævert samarbejde med de 
ansvarlige myndigheder i Portugal tilsyn med de 
betingelser, hvorunder det gennemførte arbejde, som 
er blevet finansieret med fællesskabsbistand, udnyttes 
af de støtteberettigede. 
3. I forbindelse med de i stk. 1 og 2 omhandlede 
undersøgelser vurderer Kommissionen sammen med 
Banken, i hvilket omfang målene for støtten er nået. 
4. Kommissionen meddeler på anmodning, dog 
mindst én gang om året, Rådet og Europa-Parla­
mentet, hvorvidt de i stk. 1, 2 og 3 nævnte betingelser 
er blevet overholdt. 
Artikel 12 
Denne forordning træder i kraft på tredjedagen efter 
offentliggørelsen i De Europæiske Fællesskabers 
Tidende. 
Denne forordning er bindende i alle enkeltheder og 
gælder umiddelbart i hver medlemsstat.